ЩIалэгъуалэ джэгухэр
Налшык дэт еджапIэ №30, №31-хэм щекIуэкIащ илъэс 16 — 17 ирикъуа ныбжьыщIэхэм волейболымкIэ я зэхьэзэхуэ.
Ди республикэм и къалэхэмрэ жылагъуэхэмрэ я цIыхухъу командэу 9 зыхэта мы зэпеуэм бжьыпэр щиубыдащ Налшык и гупым. ЕтIуанэр — Шэрэдж, ещанэр — Тэрч районхэм къикIахэм зэIэрагъэхьащ.
ЦIыхубз командэхэр гуп 12 хъууэ зэпеуащ. Абыхэм я деж щытекIуащ Прохладнэ къалэм и спортсменхэр. ЕтIуанэ увыпIэр — Прохладнэ, ещанэр — Шэрэдж куейхэм я гупхэм къахьащ.
ЕджакIуэхэм я республикэпсо спартакиадэм хыхьэу екIуэкIа мы зэпеуэхэм къызэрагъэлъэгъуам япкъ иткIэ, 1997 — 1998 гъэхэм къалъхуа ныбжьыщIэхэм волейболымкIэ я командэ къыхэхам хагъэхьэнухэр ягъэбелджылащ. Ахэр хэтынущ Кавказ Ищхъэрэ федеральнэ щIыналъэм иригъэкIуэкIыну зэхьэзэхуэм.
ЖАНХЪУЭТ Зузэ.
